Macrogol
Dette er til dig, som skal starte medicinsk behandling for forstoppelse og afføringsproblemer.
95 % af tilfælde med afføringsproblemer skyldes uhensigtsmæssige afføringsvaner.
Ca. 20% af alle raske børn og unge i alderen fra 4–18 år har haft forstoppelsesproblemer på et eller andet tidspunkt.

Mål for behandlingen:
1. At du har blød, regelmæssig afføring.  
2. At du ikke har ondt ved toiletbesøg.

Hvordan virker Macrogol:                                                                                                                            Macrogol er et pulver, der opløses i væske. Opløsningen drikkes. Pulveret gør, at vandmolekylerne bliver så store, at al væsken fra opløsningen du drikker, bliver inde i tarmen – og blødgør den hårde afføring.
Macrogol optages ikke i kroppen. Når afføringen er blødgjort, bliver den mere fyldig og hjælper med til at normalisere tarmbevægelserne, så afføringen kan komme ud. Virkningen optræder ikke hurtigt, men i løbet af 12-24 timer.

Sådan indtages Macrogol:
Macrogol pulveret opløses i tynde væsker som saft, juice, cola, sprite, citronvand, the (dog max 40 grader varmt vand).
Macrogol junior opløses i 62,5 ml væske pr. brev.                                                                                   Macrogol voksen opløses i 125 ml væske pr. brev.
1 brev voksen Macrogol svarer til 2 breve junior.
(Macrogol opløsningen kan evt. fryses til ispinde. Effekt reduceres)
Dosis skal drikkes indenfor 1 time, men Macrogol kan blandes og opbevares i op til 24 timer på køl. Doseringen reguleres ud fra afføringens konsistens, efter aftale med jeres behandler.

Bivirkninger:                                                                                                                                                                   
1. Der kan forekomme mavekneb eller kvalme.
2. Mindre almindeligt ses allergiske reaktioner og udslæt, i tilfælde af dette, skal barnet ses af læge.
3. Ved tynd afføring mere end et døgn reguleres dosis efter aftale med behandler.
4. Hvis afføringen bliver hård, kan dosis øges. Kontakt behandler for råd ved manglende effekt.
5. Det tager tid at normalisere tarmen, og behandlingen kan forventes at tage flere måneder.

Hvad kan du selv gøre tillige med behandlingen:       
1. Gå på toilettet med det samme, når du mærker afføringstrang.
2. Du skal ikke holde dig ved leg/tv/ spil.
3. Øv dig i at gå på »fremmede« toiletter, tag evt. en ven/forælder med.
4. Lær at tørre dig selv.
5. Fortæl mor og far, hvis du har ondt, når du er på wc (måske er du forstoppet eller har en lille rift).

Hold i det daglige afføringen blød med:         
1. Væske      
2. Fiberrig kost.
3. Fysisk aktivitet/motion.
4. Hvis det er svært at mærke afføringssignalet, så prøv faste toiletbesøg ca. 15 min efter hovedmåltid.

Vigtigt:
· Giv dig god tid på toilettet.
· Skift altid tøjet, hvis du har uheld.
· Mor og far kan tale med skolen for at sikre at toiletterne i din skole/institution er pæne/rene.

Udtømning med Macrogol;
Der gives højere dosis, og når afføringen er tynd (gerne minimum 1- 2 døgn) og uden klumper, leret, ildelugtende eller grynet afføring, så kan dosis reduceres ½ brev ugentligt indtil der findes en vedligeholdelses dosis med lind afføring dagligt.
Dosis reguleres, forvent ca. 3 dage, før ændringen ses.
Hvis afføring er for løs, reguleres med mindre Macrogol. Hvis den er for hård, øges dosis.

Husk:
Behandling af forstoppelse tager tid.

Hilsen Personalet Børneinkontinensklinikken og Børne og Unge ambulatoriet,
